La Liga-start rett rundt hjørnet - rettighetene ennå ikke avklart
Aldri før har spansk La Liga vært mer i vinden i Norge. Martin Ødegaards inntog i Real Madrid samt en økende popularitet rundt Real Madrid, Barcelona og ligaen generelt de siste årene har bidratt til det, men nå, med kun to og en halv uke til seriestart, er det fortsatt uavklart hvor ligaen kommer til å bli sendt i Norge. 21. august braker det løs når Málaga tar imot Sevilla, og to dager senere skal Barcelona og Real Madrid i ilden, mot henholdsvis Athletic og Sporting Gijón (begge borte). Det er ikke lenge siden Teléfonica kjøpte neste sesongs rettigheter i Spania for drøye 600 millioner euro, eller 5,4 milliarder kroner. – Beklager, vi kan hverken bekrefte eller avkrefte om vi er interesserte. Vi ønsker aldri å spekulere i rettigheter, sier Discovery-sjef Harald Strømme til VG på spørsmål om mediehuset, som blant annet eier TV Norge, Max og Eurosport, er interesserte i rettighetene. – Ingen kommentar. Kampen om attraktive sportsrettigheter er nå så tilspisset at det bare er å ta på seg kjevelåsen. Og Martin Ødegaard gjør dette til et dobbelt kjevelås-spørsmål, sier Vegard Jansen Hagen, sportssjef i TV 2, til VG.Hans kanal kjøpte opp C More tidligere i år, og overtok med det rettighetene til forrige sesongs La Liga. Fortsatt reklameres det for La Liga på C Mores hjemmeside, men i TV 2s nye totalpakke, som koster 499,- i måneden, eller 4999,- i året, står ikke den spanske ligaen oppført. Overrasket TV Norge-sjef: TV 2 får uforholdsmessig stor markedsmakt Etter oppkjøpet: Prisen for å se TV-fotball året rundt: 18.276 kroner – Hvordan vil en eventuell La Liga-rettighet påvirke prisen på den? – Det vil være uklokt og upassende å svare på nå, dessverre, sier Jansen Hagen. – Hva vil dere si til kundene som sitter på C More-abbonement bare på grunn av La Liga og/eller Serie A, og som forventer å se starten der om to og en halv uke? – Vi - og seerne - må bare avvente. Kampen om attraktive sportsrettigheter er uforutsigbar og ekstrem, så det er umulig å være spåmann. Vi må bare se hva vi klarer å lande, svarer TV 2-redaktøren. I 2003: Tre års Premier Leauge-rettigheter solgt for 13 milliarder kroner I 2015: Tre års Premier Leaguerettigheter solgt for 59 milliarder kronerPå sidelinjen står også MTG, eier av Viasat-kanalene. Siden 2010 har de hatt en egen fotballkanal, der Champions League er deres største rettighet. – Det er en rettighet vi er strålende fornøyd med, men vi går en spennende høst i møte. Nå skal La Liga- og Serie A-rettighetene gjøres opp om, før det skal forhandles om Premier League-rettighetene etter det. Jeg kan ikke si noe om hvorvidt vi er interesserte eller ikke, men på generelt grunnlag er det populære rettigheter, sier sportssjef Stian Kleppo til VG. – Frykter dere å bli hengende bakpå med bare én stor rettighet hvis dere ikke får for ekspempel La Liga? – Nei, det vil jeg ikke si. Vi har ikke La Liga nå, men vi er fornøyd med tilbudet vi gir. I tillegg til Champions League har vi jo også blant annet Eredivisie, som er en spennende liga, sier Kleppo, og fortsetter: – Det som er interessant, er å se hvordan rettighetsbildet blir seende ut etter at alle rettighetene er gjort opp. VG har også vært i konakt med NRK. Statskanalen sier at La Liga-rettighetene ikke er en prioritet hos dem. PS! Heller ikke Serie A-rettighetene er avgjort. Den italienske serien, som har vært sendt av C More, har oppstart samme helg som La Liga, men begynner ikke før lørdag 22. august. Verona og Roma sparker det hele i gang der. PS2! Det samme gjelder Ligue 1-rettighetene, som Viasat har kontrollert. Serien starter allerede til helgen. http://api.int.vgnett.no/enrichments/poll/20147
Om to og en halv uke er det duket for seriestart i spanske La Liga, der Martin Ødegaard og hans Real Madrid er sentrale aktører. Men hvor det blir sendt, er fortsatt uavklart.